Κεντρική Τηλεόραση Κορέας

Η Κεντρική Τηλεόραση της Κορέας (KCTV, κορεατικά: 조선중앙텔레비죤, Χάντσα: 朝鮮中央텔레비죤; μεταγραφή στο λατινικό αλφάβητο: Joseon Jungang Tellebijyon, Chosŏn Chungang T'ellebijyon) είναι κρατικός τηλεοπτικός σταθμός στη Βόρεια Κορέα, με έδρα την Πιονγιάνγκ. Το KCTV είναι η μόνη επίσημη πηγή τηλεοπτικών ειδήσεων για τους Βορειοκορεάτες.

Το KCTV είναι μέρος του Κεντρικού Κορεατικού Συστήματος Μεταδόσεων.

 Ιστορία 
Το KCTV ιδρύθηκε την 1η Σεπτεμβρίου 1953, με το όνομα Δίκτυο μεταδόσεων Πιονγιάνγκ (PBN), αφού έληξε ο Πόλεμος της Κορέας. Ο Κιμ Ιλ-Σουνγκ οραματίστηκε προσωπικά πως ήταν καιρός να υπάρξουν τηλεοπτικές μεταδόσεις στη Βόρεια Κορέα, αλλά αυτό δεν έμελλε να γίνει ακόμα. Έτσι, το PBN ξεκίνησε μια περίοδο 8 χρόνων για την έναρξη τηλεοπτικών μεταδόσεων, με τη βοήθεια της κυβέρνησης. Το PBN μετονομάστηκε Κεντρικό Δίκτυο Τηλεοπτικών Μεταδόσεων (CBTS) το 1961, και την 1η Σεπτεμβρίου της ίδιας χρονιάς, ξεκίνησε τις πρώτες μεταδόσεις του. Το CBTS ξεκίνησε τις επίσημες εκπομπές του στις 3 Μαρτίου 1967 στις 19:00 (KST), με έδρα την Πιονγιάνγκ. Μετέδιδε πρόγραμμα για 2 ώρες, από τις 19:00 μέχρι και τις 21:00 (KST), μόνο τις καθημερινές, ενώ μετά το πρόγραμμα επεκτάθηκε σε 4 και ύστερα σε 6 ώρες. Το Κεντρικό Δίκτυο Τηλεοπτικών Μεταδόσεων μετονομάστηκε σε Κορεατική Κεντρική Τηλεόραση και το πρόγραμμα ξεκίνησε στις 5 το απόγευμα τοπική ώρα, στις 3 Ιανουαρίου 1973 (την πρώτη εργάσιμη ημέρα του 1973 στη Βόρεια Κορέα). 

Η Κεντρική Τηλεόραση της Βόρειας Κορέας ξεκίνησε τις μεταδόσεις σε εθνικές αργίες την 1η Μαρτίου του 1981. Στις εθνικές αργίες, οι ώρες εκπομπής της Κεντρικής Τηλεόρασης της Βόρειας Κορέας για τις βασικές αργίες είναι οι ίδιες με αυτές των σαββατοκύριακων. Επίσης, το κανάλι ήταν ο επίσημος ραδιοτηλεοπτικός φορέας του 13ου Παγκοσμίου Φεστιβάλ Νεολαίας και Φοιτητών, το 1989. Στις 19 Ιανουαρίου του 2015, η ΚΚΤ άρχισε να εκπέμπει σε υψηλή ευκρίνεια μέσω ψηφιακού δορυφόρου, ως μέρος του εκσυγχρονισμού του δικτύου της.KCTV launches HD satellite broadcasts North Korean Tech (www.northkoreantech.org). 19 January 2015.KCTV’s slow move to high-definition, what’s taking so long?

 Υπηρεσία ειδήσεων 
Οι παρουσιαστές ειδήσεων φορούν την ίδια ενδυμασία κάθε μέρα, ωστόσο μπορεί να διαφέρει το χρώμα της (μαύρο και μπλε για αρσενικούς παρουσιαστές, πράσινο και ροζ για τους θηλυκούς παρουσιαστές), και έχουν το ίδιο κούρεμα για όλους του ίδιου γένους. Οι παρουσιαστές πρέπει να δυναμώνουν τις φωνές τους όταν είναι στον αέρα. Το σκηνικό έχει το παρασκήνιο της Πιονγιάνγκ με τον ποταμό Τεντόνγκ. Σήμερα, στο παρασκήνιο εμφανίζεται και το Όρος Παεκτού καθώς και κάποια άλλη θέα της Πιονγιάνγκ. Ένα νεότερο στούντιο εισήχθη τον Σεπτέμβριο του 2012, συμπεριλαμβανομένου ενός παρασκηνιακού πάνελ LCD (πληρωμένο από την Κεντρική Τηλεόραση της Κίνας της Λαϊκής Δημοκρατίας της Κίνας) όπου ζωντανές εικόνες όπου εμφανίζονται μία περιστρεφόμενη υδρόγειος ή η σημαία της Βόρειας Κορέας. Αυτή η τεχνολογική προαγωγή επιτρέπει τις ζωντανές συνδέσεις, ωστόσο το στούντιο δεν έχει χρησιμοποιηθεί για αυτό τον σκοπό.

Από το 2012, η νέα εισαγωγή ειδήσεων εμφανίζει τον Πύργο Τζούτσε και μια περιστρεφόμενη υδρόγειο, πριν την εμφάνιση του λογοτύπου, ενώ το τραγούδι ''Η Δύναμη της Κορέας'' είναι η μουσική υπόκρουση. Η εισαγωγή των αργότερων βραδινών ειδήσεων περιέχουν αργή ορχηστρική μουσική που παίζεται με κάποιο Κορεατικό παραδοσιακό όργανο. Οι εισαγωγές των ειδήσεων στις 20:00 και 22:30 ενημερώθηκαν και πάλι το 2014, με το ίδιο μουσικό υπόβαθρο, αλλά με ένα νέο λογότυπο και γραφικά. Η εισαγωγή αρχίζει με το χάρτη της υδρόγειου, με ζουμ στη Βόρεια Κορέα και στη συνέχεια, ένα κλιπ από το προγραμματισμό ειδήσεων του σταθμού, συμπεριλαμβανομένων των μαζικών παρελάσεων της χώρας, μιας εκτόξευσης πυραύλων, καθώς και από σκηνές της γεωργίας, της βιομηχανίας και των διάφορων αθλήματων. Η εισαγωγή τελειώνει με τη Γη τυλιγμένη γύρω από μία ζώνη με τη σημαία της Βόρειας Κορέας και των Κορεατικών χαρακτήρων (보도) για την "Αναφορά".

 Μετάδοση 
Τον Σεπτέμβριο του 2012, η Κεντρική Τηλεόραση της Κίνας της Λαϊκής Δημοκρατίας της Κίνας, δεσμεύτηκε 800.000 δολάρια, τα οποία χρησιμοποιήθηκαν ως βοήθεια για την αγορά εξοπλισμού προκειμένου να βελτιωθεί η μετάδοση ειδήσεων. Από τότε οι ειδήσεις προβάλλονται με πίνακα οθόνης που δείχνει τις εικόνες και τα βίντεο σε κίνηση.

 Πρόγραμμα 
Σήμερα, το πρόγραμμα της ΚΚΤ διαρκεί οχτώ ώρες κάθε μέρα, από τις 14:30 το μεσημέρι μέχρι τις 22:40 το βράδυ τοπική ώρα. Ωστόσο, στις βασικές εθνικές εορτές και στις Κυριακές το πρόγραμμα είναι 14ωρο, και διαρκεί από τις 8:30 το πρωί έως τις 22:40 το βράδυ. Το πρόγραμμα του σταθμού κυριαρχείται από τα προγράμματα σχετικά με την ιστορία και τα επιτεύγματα του κυβερνώντος Κόμματος Εργαζομένων της Κορέας, του Λαϊκού Στρατού της Κορέας (KPA) και του Κιμ Γιονγκ Ουν. Επίσης, υπάρχουν προγράμματα που σχετίζονται με τον Κιμ Ιλ-Σονγκ και τον Κιμ Γιονγκ-Ιλ. Επίσης, προβάλλονται προγράμματα σχετικά με την υγεία και την εκπαίδευση. 
μικρογραφία|Κάτοικοι της Πιονγιάνγκ παρακολουθούν μια δημόσια επίδειξη της Κορεατικής Κεντρικής Τηλεόρασης.
Ο ακόλουθος πίνακας δείχνει το τυπικό πρόγραμμα της Κορεατικής Κεντρικής Τηλεόρασης στις καθημερινές:
Ώρα μετάδοσηςΤίτλος προγράμματοςΔιάρκειαΚαλωσήρθατε στην ΚΚΤ στις 14:29 ή στις 2:29 μ.μ. Ώρα Πιονγιάνγκ (+08:30 GMT)14:30-15:00Τροποποιημένη έκδοση του Philips PM5544 (4:3), Philips PM5644 (16:9), με Δοκιμαστικό Μοτίβο με ψηφιακό ρολόι και άλλα χαρακτηριστικά, όπως χρωματικές ράβδοι, και ήχο (η μουσική είναι κυρίως πατριωτική ή κλασσική)30 λεπτά15:00-15:10Έναρξη προγράμματος, με τον Εθνικό ύμνο και εισαγωγική ανακοίνωση. Επίσης, παίζεται "Το Τραγούδι του Στρατηγού Κιμ Ιλ-σονγκ" (ενόργανη έκδοση) και το Τραγούδι του Στρατηγού Κιμ Γιονγκ-ιλ (ενόργανη έκδοση).10 λεπτά15:10-16:20Ανακεφαλαίωση των ειδικών γεγονότων70 λεπτά16:20-17:00Ντοκιμαντέρ40 λεπτά17:00-17:20Απογευματινές ειδήσεις (''Αναφορά'', κορεατικά: 보도 –Bodo–)20 λεπτά17:20-17:25Ανασκόπηση του Τύπου (오늘호 중앙신문개관)5 λεπτά17:30-18:00Παιδικό πρόγραμμα (καρτούν, ανέκδοτα του Κιμ Ιλ-σουνγκ, του Κιμ Γιονγκ-Ιλ και άλλα)30 λεπτά18:00-18:15Εκπομπή επιβολής του νόμου15 λεπτά18:15-18:35Στρατιωτική εκπομπή (χορωδίες, παρελάσεις, ασκήσεις και άλλα). Επίσης περιλαμβάνει τη στρατιωτική κωμική εκπομπή Είναι Τόσο Αστείο20 λεπτά18:35-19:10Αθλητικά40 λεπτά19:10-19:25Βραδινές ειδήσεις ("Αναφορά", κορεατικά: 보도 –Bodo–)15 λεπτά19:25-19:30Δελτίο καιρού5 λεπτά19:30-20:00Sitcom (τηλεοπτική σειρά)30 λεπτά20:00-20:40Δραματική εκπομπή40 λεπτά20:50-22:10Χαρακτηριστική ταινία80 λεπτά22:10-22:25Βραδινές ειδήσεις (κορεατικά: 오늘의 보도중에서 –Oneul'ui Bodojeung'eseo–)15 λεπτά22:25-22:30Δελτίο καιρού5 λεπτά22:30-22:35Μουσικά βίντεο5 λεπτά22:35-22:40Εμφανίζεται το αυριανό τηλεοπτικό πρόγραμμα, ανακοίνωση αποσύνδεσης, η Εθνική Σημαία και η μουσική "빛나는 조국" ("Η Λαμπρή μας Χώρα")5 λεπτά22:40-14:29Εκτός αέρα.15 ώρες και 49 λεπτά

 Δείτε επίσης 
 Λογοκρισία στη Βόρεια Κορέα
 Κατάλογος των Βορειοκορεατικών τηλεοπτικών σειρών
 Μέσα ενημέρωσης της Βόρειας Κορέας
 Ειδησεογραφικές υπηρεσίες της Βόρειας Κορέας
 Τηλεπικοινωνίες στη Βόρεια Κορέα
 Τηλεόραση στη Βόρεια Κορέα
 Ραδιοφωνικές παρεμβολές στη Βόρεια Κορέα
 Κορεατικό Σύστημα Μεταδόσεων (ο αντίστοιχος οργανισμός στη Νότια Κορέα)

 Πηγές 

 Εξωτερικοί σύνδεσμοι 
 Μια σύντομη ιστορία του KCTV


Κατηγορία:Τηλεόραση-επέκταση
Κατηγορία:Τηλεόραση στη Βόρεια Κορέα